HU
C 252/52
Az Európai Unió Hivatalos Lapja
2023.7.17.
A Törvényszék elnökének 2023.
június 9-i végzése – FFPE section Conseil kontra Tanács (T-179/23.
R. sz. ügy) („Ideiglenes intézkedés iránti kérelem – Intézményi jog – Szakszervezetek vagy szakmai szervezetek – A Tanács és a Tanács Főtitkárságának szakszervezetei és szakmai szervezetei között létrejött megállapodás – A szakszervezetek és szakmai szervezetek elismerésére és reprezentativitására vonatkozó kritériumok vizsgálatára irányuló eljárás – A reprezentativitási küszöböt el nem érő valamely szakszervezet a megállapodásából eredő jogainak felfüggesztése – Végrehajtás felfüggesztése iránti kérelem – A sürgősség hiánya”) (2023/C 252/63) Az eljárás nyelve: francia Felek Felperes: Fédération de la fonction publique européenne section Conseil (FFPE section Conseil) (Brüsszel, Belgium) (képviselők: A. Champetier és S. Rodrigues ügyvédek) Alperes: Az Európai Unió Tanácsa (képviselők: M. Bauer és I.
Demoulin meghatalmazottak)
Az ügy tárgya Az EUMSZ 278.
és EUMSZ 279.
cikken alapuló kérelmével a felperes az Európai Unió Tanácsa által az FFPE második ellenőrzési eljárásának eredményeként készített, 2023. április 3-i feljegyzés (ORG.1.F/7053/23) végrehajtásának felfüggesztését kéri.
A végzés rendelkező része 1) A Törvényszék elnöke az ideiglenes intézkedés iránti kérelmet elutasítja.
2) A Törvényszék elnöke a költségekről nem határoz.
2023.
április 6-án benyújtott kereset – Dansk Avis Omdeling Distribution kontra Bizottság (T-195/23. sz. ügy) (2023/C 252/64) Az eljárás nyelve: angol Felek Felperes: Dansk Avis Omdeling Distribution A/S (Vejle, Dánia) (képviselő: L. Sandberg-Mørch ügyvéd) Alperes: Európai Bizottság
Kérelmek A felperes azt kéri, hogy a Törvényszék: — nyilvánítsa a keresetet elfogadhatónak és megalapozottnak; — semmisítse meg az SA.
57991 – 2021/C (korábbi 2021/NN) számú, Dánia által a Post Danmark A/S részére egyetemes szolgáltatási kötelezettség 2020. évi ellentételezése jogcímén nyújtott állami támogatásról szóló, 2022.
augusztus 10-i C(2022) 5706 final bizottsági határozatot; és — a Bizottságot kötelezze a saját költségei, valamint a felperes részéről felmerült költségek viselésére.